AlexejDobrolubov/national_council_slovak_2010 huggingface dataset:
33. schôdza NR SR - 8.deň - A. dopoludnia
Dátum: 2025-04-04
Poslanec: Majerský, Milan (KDH)
Druh vystúpenia: Vystúpenie v rozprave

45. Vážený pán predsedajúci, kolegovia, kolegyne, pozerám, že kde sú konzervatívci z koaličných strán. (Reakcia z pléna.) Dobre, ďakujem pekne. Dobre, vážený pán predsedajúci, vážené pani poslankyne, vážení pani poslanci, dovoľte, aby som v súlade s čl. 86 písmena a) Ústavy Slovenskej republiky a § 67 rokovacieho poriadku Národnej rady Slovenskej republiky uviedol návrh ústavného zákona, ktorým sa mení a dopĺňa Ústava Slovenskej republiky, v mene skupiny 11 poslancov poslaneckého klubu KDH. Predkladaným návrhom sledujeme posilnenie práv občanov vrátane práva ochrániť suverenitu Slovenskej republiky v základných kultúrno-etických otázkach. Bližšie rozoberiem v rozprave, do ktorej sa ako navrhovateľ hlásim. Teraz len stručne uvediem, že predkladaná novela reaguje na spoločenskú potrebu a aplikačnú prax rozhodovania Ústavného súdu a európskych súdov, pričom jeho cieľom je zabezpečiť vyššiu právnu istotu, ochranu práv, efektívnosť ústavných mechanizmov. V Kresťanskodemokratickom hnutí si uvedomujeme vážnosť každého zásahu do ústavného textu, a preto bol návrh pripravovaný s dôrazom na odbornosť rešpektovania princípov právneho štátu a ústavného poriadku Slovenskej republiky. Vážené kolegyne, vážení kolegovia, v mene navrhovateľov vás žiadam o podporu tohto návrhu v prvom čítaní, aby sme mohli pokračovať v odbornej diskusii v druhom čítaní a prípadne návrh dopracovať podľa pripomienok. Ďakujem vám za pozornosť.
22. schôdza NR SR - 10.deň - B. popoludni
Dátum: 2024-11-06
Poslanec: Majerský, Milan (KDH)
Druh vystúpenia: Vystúpenie s faktickou poznámkou

147. Vážený pán predsedajúci, kolegovia, kolegyne, Martin nám tu dal večerné spytovanie svedomia za dnešný deň a naozaj tam vypočítal všetko to, čomu sme sa venovali. Škoda, že nevymenoval aj to, čomu sa venovať mali, lebo bolo by dobré pripomenúť si aj to, čo sme mali riešiť počas tejto schôdze Národnej rady. Ja keby som takto prežil v samospráve deň, asi by ma z úradu vykopli. Takto premárniť celý pracovný deň. Povedal by vám to aj každý jeden starosta či primátor. Ľudia potrebujú výsledok z tejto budovy a my sme sa tu nechali zviesť krvilačnou pomstou voči Kiskovi. Veď už mu dajme, prosím vás, pokoj. Dostal trest? Dostal. Bol odsúdený? Bol. Dajme mu pokoj. Prišiel o limuzínu, o ochranku, prišiel o rentu, lex atentát mu aj toto vzal, a len to, že by aj ľuďom vzal celý pracovný deň poslancov Národnej rady, s tým som naozaj nerátal a aj keď som to ráno počul, že čo ideme riešiť, ja som bol zaskočený a prekvapený. Riešme už problémy ľudí, prosím. (Potlesk.)
22. schôdza NR SR - 2.deň - B. popoludni
Dátum: 2024-10-23
Poslanec: Majerský, Milan (KDH)
Druh vystúpenia: Vystúpenie s faktickou poznámkou

115. Ďakujem pekne. Po tom, čo povedal František Majerský už... teda František Mikloško, už som rozmýšľal, že aj ja sa odhlásim z tohto, čo som sa chcel teda niečo povedať, ale aj napriek tomu. Mňa udivuje, že keď sa traja ľudia na niečom dohodnú, a pri tej dohode bol Maroš Čaučík, bol pri tej dohode Igor Janckulík a zrazu potom niekto to chce spochybňovať, tak ako títo ľudia nemajú vlastnú autonómiu, nemajú vlastnú schopnosť uzavrieť nejakú dohodu? Bola tam pani Holečková, bol tam pán Čaučík, bol tam pán Janckulík. Kresťanskodemokratické hnutie sa nikdy nestaralo do vnútorných záležitostí iných politických strán, ani to nemienime robiť. Vidíme však častokrát, že niektorí politici majú tendenciu starať sa do vnútorných záležitostí KDH. Čo ma prekvapuje, akoby nemali dosť starostí vo svojich vlastných politických stranách. Opozícia vrátane SaS, ale aj pána Galka nemôže diktovať, koho má alebo nemá KDH nominovať do výborov ako svojich zástupcov. Poprosím vás, naozaj nech to teda aj tak ostane ako dobrou praxou Národnej rady. Ďakujem.
19. schôdza NR SR - 13.deň - A. dopoludnia
Dátum: 2024-10-02
Poslanec: Majerský, Milan (KDH)
Druh vystúpenia: Vystúpenie s faktickou poznámkou

46. Ďakujem veľmi pekne. Ten hazard je príznačná vec, lebo zažil som to naozaj osobne aj ako primátor v meste, takže potvrdzujem, Richard, tvoje slová, ale aj na tie zvýšenia odvodu z hazardu, tak ako ste mali odvahu zvýšiť odvod z tabaku či sladených nápojov, na to je priestor a tam sú fakt schované milióny. Keď sme boli na okrúhlom stole s pánom premiérom, že koľko, veľmi ľahko sme to prepočítali aj s ostatnými ľuďmi pri stole a vyšlo nám naozaj, keď by sme to dali o desať percentuálnych bodov, bolo by to zhruba 80 mil. eur, ak by sme to dali na 40 %, z 27 na 40, bolo by to okolo 100 mil. eur. Dohodli sme sa, lebo bavili sme sa tam aj o tom, že nebudeme sa baviť o jednotkách, dvojkách, ale minimálne o desiatkach a stovkách, aby sme sa dostali na sumu nejakých, niekoľkých miliárd. Všetci si uvedomujeme, že netreba konsolidovať až 2,7 mld., ale 1,7-1,8 možno. Teraz ešte k tej reforme štátnej správy. Tak ako to tu bolo povedané, my nieže máme starostu iba v nedeľu na úrade, my máme starostu buď na péenke, alebo dokonca nikto nechce kandidovať za starostu, lebo sa to neoplatí. Kopec problémov, nízky plat, veľa starostí. Iba v Prešovskom kraji je osem obcí, kde žije menej ako desať obyvateľov. Naozaj naberme tú odvahu, urobme okrúhly stôl, urobme nejakú komisiu na reformu verejnej správy, lebo takto ísť ďalej tento systém nemôže. Poliaci majú veľmi dobrý systém vybudovania gmín a tých strediskových obcí. Máme príklad. Máme príklady z okolitých krajín. Funguje to, osvedčilo sa to a sú tam naozaj schované veľké peniaze. Kompetencie a financie preniesť na samosprávu, to je cesta. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Majerský, František (KDH)
Druh vystúpenia: Vystúpenie s faktickou poznámkou

Ďakujem pekne. Aj ja chcem poďakovať, pani poslankyňa, za možno taký otvorený prístup v tejto debate. Kresťanskodemokratické hnutie bolo vždy na správnej strane dejín za tých 35 rokov a naozaj ja som sledoval politiku celý ten čas a vždy to bolo zložité, keď sa lámali dejiny Slovenska, ale vždy sa KDH rozhodlo správne vďaka aj našim predchodcom, ktorí sedeli či už v tejto sále Národnej rady alebo ešte v starej sále budovy Národnej rady. Ja som nezachytil, že by počas celých troch mesiacov medzi schválením toho druhého čítania až po dnešný moment sme riešili ústavu, my sme riešili ekonomické témy, riešili sme diskrimináciu detí v školách, ktoré navštevujú súkromné či cirkevné školy, my sme riešili naozaj sociálnu oblasť, zbabraný tender na záchranky, my sme sa týmto veciam venovali. My sme v žiadnom prípade neriešili iba tieto kultúrno-etické alebo hodnotové témy. Žiaľ, doba nastala až do momentu, keď sa ide hlasovať a sme pred tretím čítaním a budeme to riešiť, budeme sa zastávať tých, ktorí sú utláčaní, a vždy sme boli na strane ochrany ľudského života, ochrany ľudskej dôstojnosti a ochrany rodiny. A iba jednu vec poviem, surogácia je niečo, čo je škodlivé. A iba jednu radu vám dám do života, keď si necháte náhodou vynosiť dieťa u nejakej náhradnej matky. Tá náhradná matka si vytvorí citovú väzbu k tomu dieťaťu a vy jej ho chcete vytrhnúť z jej náručia, náručia aj napriek tomu, že ho vo svojom lone vynosila...
39. schôdza NR SR - 7.deň - A. dopoludnia
Dátum: 2025-09-18
Poslanec: Majerský, František (KDH)
Druh vystúpenia: Vystúpenie s faktickou poznámkou

Ďakujem pekne, pán podpredseda. Martin, počúval som aj na chodbe aj tu, tvoju rozpravu a ja pevne verím, že pán minister, ktorého považujem za odborníka, si všetko podrobne zapísal. Hovorím to kvôli tomu, že ideme zlučovať rozpravu o sedem zákonov ===== Ďakujem pekne, pán podpredseda. Martin, počúval som aj na chodbe aj tu tvoju rozpravu. A ja pevne verím, že pán minister, ktorého považujem za odborníka, si všetko podrobne zapísal. Hovorím to kvôli tomu, že ideme zlučovať rozpravu o sedem zákonov do jednej rozpravy, aby sme nemohli, aby ste hlavne vy, ľudia, poslanci Národnej rady, ktorí ste odborníci na školstvo nemohli hovoriť o veciach, ktoré sú v tom zákone škodlivé. Ja nerozumiem pána ministra, že prečo sa tu vybral takouto cestou ako jeho ostatní koaliční kolegovia skrátiť rozpravu, nehovoriť o tom. Prečo? Je to kľúčová vec, je to kľúčová vec, aby sme sa tu rozprávali o budúcnosti, o vzdelávaní našich detí. A teraz pred chvíľočkou vám tu rozprával človek, ktorý dlhé roky viedol cirkevné gymnázium, ktorý vie ako cirkevné gymnáziá a školy fungujú. Nehovoril vám človek teoretik, hovoril vám človek riaditeľ, ktorý zamestnáva ľudí, ktorý vychovával deti, vychovával ľudí v regióne, vďaka ktorému prešlo, mnoho detí dnes je lekárov, už vyštudovaných právnikov, šikovných ľudí, ktorí navštevovali jeho gymnázium a vie o čom hovorí. Vy napriek tomu tu necháte rozpravu o tom len dvadsať minút nech sa porozprávajú poslanci, ktorí sa venujú téme školstva, ale prečo? Veď ideme, idete robiť zásadnú reformu školstva, ale skrátene, bez odbornej diskusie a kolegov sa tu necháte len tak vyrozprávať. Martin, ja ti ďakujem za tvoje posolstvo, lebo ja si myslím, že človek, ktorý pracuje v regióne na východnom Slovensku, kde máme problém, kde naozaj máme problém s rómskou komunitou a to je problém tohto zákona, že tento problém váš, pán minister, tento zákon nevyrieši, nevyrieši ho, nevyrieši ho.
39. schôdza NR SR - 6.deň - A. dopoludnia
Dátum: 2025-09-17
Poslanec: Majerský, František (KDH)
Druh vystúpenia: Vystúpenie s faktickou poznámkou

Dobre, keby som mohol poprosiť aspoň vrátiť čas, lebo sa mi počíta pán podpredseda. Žiga, Peter, podpredseda NR SR Vráťte, vráťte čas. Majerský, František, poslanec NR SR Pán poslanec Jožko škoda, že, škoda, že pán minister tu teraz nie je, ale keby som bol na jeho mieste, tak si z tvojho prednesu urobím prezentáciu, prezentáciu a ešte raz sa vrátim na ministerstvo a ešte raz si sadnem so svojimi ľuďmi, lebo tak ako si to vysvetlil ty, tak ako si vysvetlil tu ty, čo vlastne táto vláda ide robiť a čo všetko mala spraviť preto, aby sme konsolidáciu, ktorá treba otvorene povedať, je potrebná, urobili inak, tak by dnes s týmto návrhom, ktorý prišiel, by tu nikdy neprišiel. Nikdy by tu neprišiel. Hovoríme tu dva roky. Bol si na stretnutí s ministrom Kamenickým. Všetky tvoje návrhy, ktoré ste s pánom predsedom predniesli, sa dnes realizujú, ale je neskoro. Už tretiu konsolidáciu robíme a stále sa verejný dlh zvyšuje. Lebo vláda nechce šetriť na sebe. To treba otvorene z tohto miesta povedať. Vláda nechce šetriť na sebe, to treba otvorene z tohto miesta povedať. Vláda nechce šetriť na sebe, chce šetriť len na ľuďoch. O jakom sociálnom štandarde sa tu bavíme. O čom? Veď to sa dotýka všetkých. Dôchodcov, rodičov, všetkých zamestnávateľov, zamestnancov, ale nijako vlády. Ak chce vláda, aby to ľudia pochopili, že tá konsolidácia je dôležitá, musí šetriť na sebe. Do krvi musí šetriť na sebe, aby ukázala ľuďom, ale to nerobí. Vy to nerobíte. Vy si chcete zachovať štandard vo všetkom, vo všetkom si chcete zachovať štandard a ostatok nech zaplatia ľudia, ale oni to už nemajú z čoho zaplatiť. Ľudia, firmy, zamestnávatelia, živnostníci. Oni to už nemajú z čoho. Sú na hrane. Všetci sú na hrane, ale my, lepšie povedané vy to nechcete urobiť. Vy chcete urobiť všetko len na ľuďoch. To nie je sociálna demokracia, to je lúpež a zlodejina na bežných ľuďoch. Jozef, ďakujem ti veľmi pekne.
39. schôdza NR SR - 5.deň - B. popoludní
Dátum: 2025-09-16
Poslanec: Majerský, František (KDH)
Druh vystúpenia: Vystúpenie s faktickou poznámkou

Ďakujem pekne, pán predseda. Michal, veľmi dobre si zhrnul tie, tú podstatu toho všetkého, ktorá v tejto konsolidácii ide. Že ona vlastne nerieši žiadnu pomoc ľuďom, ktorí tu vytvárajú hodnoty. A ja som cez leto bol na návšteve, máme, manželka má dedka, ktorý má 90 rokov a ja som v júni na ňu pozeral, že prečo s takou láskou a s takou ochotou začal zavárať. A tak sa ho pýtam, nie, že prečo toľko zavárate, dedko, neviete, akože tu už máme tých džemov a tých lekvárov dosť. Nie? On hovorí, že "uvidíš, že to bude mať cenu zlata". A ja neviem, či on vtedy volal s ministrom Kamenickým, ale dnes, keď tento víkend nám odovzdal 40 ďalších lekvárov, tak ja si myslím, že to bude mať od januára cenu zlata. A toto je tá vec, ktorú už naši dôchodcovia normálne predvídajú, že treba zavárať, lebo oni sa asi radili s pánom ministrom Kamenickým, ale džem, lekvár je to, ktorá vec, ktorá nám má zachrániť našu ekonomiku, ako to povedal náš pán minister. Ale čo mi nejde naozaj ľudsky do hlavy, je, že koho napadlo, koho napadlo pri tom všetkom, ako máme zdecimovaný hasičský a záchranný zbor a policajný, koho napadlo zrušiť valorizáciu policajtom a hasičom. Akože toto mi hlava naozaj neberie. Veď Policajný zbor má obrovské problémy vôbec na východnom Slovensku v niektorých regiónoch postaviť služby. A my tých ľudí, ak ich nezaplatíme, ak ich nedostaneme do práce, tak tam nebude nikto pracovať. Budú môcť ľudia zavárať džem a čakať, kedy príde niekto z polície. Ďakujem pekne.
39. schôdza NR SR - 2.deň - B. popoludní
Dátum: 2025-09-10
Poslanec: Majerský, František (KDH)
Druh vystúpenia: Vystúpenie s faktickou poznámkou

107. Ďakujem veľmi pekne, pán kolega. Ja len na dokreslenie tej situácie, ako ste vraveli. V mediálnom priestore sa častokrát hovorí, že tender na záchranky bol ukončený, ale správne konanie nebolo ukončené. Až vtedy, ak správne konanie bude ukončené, budeme vidieť na základe akého zákona a na základe akého paragrafu bolo ukončené výberové konanie. Jednoducho do záchrannej zdravotnej služby sa dostali podvodníci a chceli si, jednoducho treba to otvorene povedať, chceli si zobrať svoj podiel, svoj podiel zisku zo záchrannej zdravotnej služby. Toto sa v histórii predtým nikdy nezopakovalo, dúfam, že už ani nezopakuje, aby takto, a to chcem byť veľmi slušný, na hulváta sa rozdeľovala záchranná zdravotná služba na Slovensku. Takto na hulváta, to poviem slušne, sa takto v živote záchranná zdravotná služba nerozdeľovala, takým do oči bijúcim podvodom, aký sa tu chystal na Slovensku. A vďaka práce celej opozície sa to podarilo zastaviť, ale do dnešného dňa nevieme, čo so záchrannou zdravotnou službou bude. Nemáme na to odpovede a nevieme, čo so záchrankou ďalej bude. Ďakujem.
39. schôdza NR SR - 2.deň - B. popoludní
Dátum: 2025-09-10
Poslanec: Majerský, František (KDH)
Druh vystúpenia: Vystúpenie v rozprave

103. Ďakujem, pán predseda, kolegovia, kolegyne, dovoľte mi ešte raz, aby to tuná jasne a zreteľne zaznelo. Som rád, že tu je aj pán predseda NKÚ, ktorý, ktorý vo svojej správe k záchrankovému tendru povedal, že záchrankový tender na Slovensku bol klondajk. Nazval to klondajkom a ja s ním súhlasím. A chcem, aby ste vedeli, o čom dnes hlasujete a o čom, čo ste aktuálne schválili. My sme nezákonnosť poverovania záchrannej zdravotnej služby schválili ste ďalšou nezákonnosťou. Vážený pán predsedajúci, keďže v druhom čítaní bol schválený pozmeňujúci návrh, ktorý je takzvaný prílepok, je potrebné na tomto mieste a teraz v treťom čítaní poukázať na to, že ste prijali nesúvisiacu zmenu zákona a prijali ste ju v rozpore s rokovacím poriadkom tejto Národnej rady. Pripomeniem, že bod 3 zo spoločnej správy obsahuje pozmeňujúci návrh, ktorý nespĺňa náležitosti podľa rokovacieho poriadku § 94 ods. 3 zákona Národnej rady č. 350/96 Z. z. o rokovacom poriadku Národnej rady Slovenskej republiky. Pri prerokovaní návrhu zákona nemožno podať návrh, ktorým sa mení alebo dopĺňa iný zákon, ktorý obsahovo nesúvisí s prerokovaným návrhom zákona. Čiže zopakujem aj to, čo sme sa bavili tu v rozprave. My ideme nezákonným poverovaním predlžovania licencií zmeniť ďalšou nezákonnosťou v parlamente. Toto je možné len na Slovensku, priatelia. Sme zásadne proti tomu, aby sa takto prijímali zákony, a preto budeme hlasovať proti. Ale budeme hlasovať aj proti kolegom zo SaS-ky, povedali sme im to, lebo je to to isté, prílepok nemôže, no nemožno dávať k zákonu, ktorý s tým nesúvisí. Ďakujem veľmi pekne. Ukončil som svoje vystúpenie. (Potlesk.)
39. schôdza NR SR - 2.deň - A. dopoludnia
Dátum: 2025-09-10
Poslanec: Majerský, František (KDH)
Druh vystúpenia: Vystúpenie s faktickou poznámkou

61. Ďakujem veľmi pekne. Pán kolega, sám si tu vo svojej rozprave povedal, že, lebo tu nie je aj v dnešnom výberovom konaní, ktoré bolo, sa mohli prihlásiť nemocnice. Nemohli sa prihlásiť nemocnice? Mohli sa. Boli úspešné? Vyzerá, že neboli, hej? Podľa toho, čo bolo vonku, tak vyzerá, že úspešné neboli. A to nie je kvôli tomu, že ja by som ich kritizoval za to, že to robiť nevedia, ale ony to naozaj že robiť nevedia. Lebo ony to berú ako zdroj príjmu, ony to berú ako zdroj príjmu, ktorým si sanujú iné oddelenia. Lebo ty povieš, že to, čo budú mať podľa zákona, áno, súhlas, ale tá záchranka potrebuje aj na rozvoj, na vzdelávanie, na veci a z tohto, z ich peňazí to nepôjde. Čiže ak chceme znížiť štandard na záchrannú zdravotnú službu a chceme aby sme mali menej kvalitných ľudí, tak to spravme ako hovoríš. Ešte raz, veď rozhodnutia na konci dňa budete mať na starosti vy. Veď vy za to tu budete hlasovať a vy to rozhodnete. Len ja mu hovorím, že ak chceme zmeniť systém, tak to musí byť poctivá reforma na niekoľko rokov a pripravovať. Nie teraz, že sa niekto rozhodne, že zajtra zmením, lebo zopakujem ešte raz. Ak bude ukončené správne konanie, už tu niektorí, veď to bolo aj medializované, sa pripravujú, že sa budú žalovať, že budú žalovať štát. A my ten tender zaplatíme dvakrát. V tejto konsolidácii, kde ideme šetriť 2,1 mld., tak ideme zaplatiť neúspešným alebo úspešným uchádzačom, nazývajme to, ako chceme, odškodnenie? V tejto krajine? To nie je mojou vinou, že tak to dopadlo. Ani tvojou, ja si myslím, že to nie je tvojou vinou. Ale akože ešte raz, ak sa chceme baviť o tom čo, čo má byť, tak to musí byť poctivá odborná diskusia, poctivá odborná diskusia na niekoľko mesiacov. To nie je, že zajtra. Ďakujem.
39. schôdza NR SR - 2.deň - A. dopoludnia
Dátum: 2025-09-10
Poslanec: Majerský, František (KDH)
Druh vystúpenia: Vystúpenie s faktickou poznámkou

57. Ďakujem veľmi pekne. Ja len zareagujem v krátkosti na pána poslanca Muňka. V roku 2000, 2005 som mal 20 rokov a som robil dva roky na záchranke, čiže ospravedlňujem sa, že som nemal vtedy nič s KDH, ani, ani som neriešil zdravotníctvo, ale som zachraňoval normálne sanitkou ľudí. Čiže ospravedlňujem sa, že za to nemôžem. Ale máte pravdu. Máte pravdu v tom, že sme všetko dali do súkromných rúk. Máte pravdu. Ja s vami súhlasím. V tomto budem s vami súhlasiť, že máte pravdu, že sme to dali do súkromných rúk, že sme najlukratívnejšie veci v slovenskom zdravotníctve odovzdali do súkromných rúk. To máte pravdu. Ale ja som nevládol nikdy, nikdy som na tom nemal zodpovednosť. Vy ste štvrté obdobie, štvrté obdobie ste, vládnete, veď ste to mohli zmeniť hocikedy, veď v parlamente viete zmeniť veľa vecí, ale sa to nestalo. Čiže, a poprosím naozaj ak má prísť k nejakej zmene reformy záchrannej zdravotnej služby, tak to nemôže byť len politické rozhodnutie, ale musí to byť aj odborné rozhodnutie. Lebo, samozrejme, že vy sa môžete rozhodnúť, že to dáte do nemocníc. Ale bude to to najhoršie rozhodnutie pre tento systém. Ide o systém, o tých ľudí, ktorí v ňom pracujú. Teraz nejde o politiku. Čiže ak to chcete zmeniť, tak to zmeňte, že to bude aj po nejakej odbornej diskusii. Máte na to právo, veď máte väčšinu, môžete si urobiť, čo chcete. Môžete povedať, že sanitky nebudú, ale budú lietať vrtuľníky. Môžete všetko urobiť, to sa dá. Ale hovorím ešte raz, pre ten systém je do tých fakultných nemocníc tá najhoršia vec, aká sa môže stať pre záchrannú zdravotnú službu. Ďakujem.
39. schôdza NR SR - 2.deň - A. dopoludnia
Dátum: 2025-09-10
Poslanec: Majerský, František (KDH)
Druh vystúpenia: Vystúpenie s faktickou poznámkou

10. Ďakujem veľmi pekne. Michal, v prvom rade tvoja osobná spoveď presne hovorí o tom, prečo je dôležitá psychoterapia. Mne je ľúto, čo sa ti stalo, nebudeme sa o tom tuná rozprávať, ale ľudia potrebujú počuť, hlavne vonku, že nie sú v tom sami, to je kľúčové, že nie sú sami, rozprávajme sa o tomto probléme, lebo tento problém je veľký, tých ľudí, ktorí majú psychické problémy, nemajú to s kým riešiť, pribúda a naopak nám ubúda odborníkov, ktorí to riešia a majú riešiť. Tento zákon to, bohužiaľ, ale nerieši, nerieši to a pevne verím, že keď si ho koalícia schváli, tak sa urobí taký zákon, aby zlepšoval tú psychoterapiu na Slovensku, lebo potrebujeme ju zlepšovať. Potrebujeme ju skvalitňovať a potrebujeme dostať do toho viac a viac odborníkov kvôli našim deťom, kvôli budúcnosti, lebo vidíme, že deti majú obrovské problémy a nemajú ich komu povedať. Detských psychológov máme veľmi málo, detských psychiatrov máme veľmi málo a myslím, že táto situácia sa za posledné roky naopak zhoršila a nezlepšila. Ďakujem.
35. schôdza NR SR - 10.deň - B. popoludní
Dátum: 2025-06-11
Poslanec: Majerský, František (KDH)
Druh vystúpenia: Vystúpenie

Ja si myslím, že treba to uzavrieť, ale, ale pozitívne, lebo pozitívne by sme mali uzatvárať témy, ktoré sú ťažké, a hlavne mali by byť jednoduché, len my sme si ich urobili zložité. Keď sme sa stali poslancami Národnej rady, veď Peťo Stachura tu bol, bavili sme sa viacerí z opozície, sme povedali základnú vec vtedy, keď sa pán Kotlár stal splnomocnencom vlády pre vyšetrovanie pandémie, že sme ochotní dať všetky dáta, ktoré boli, sú, aby sme sa poučili z pandémie. Nie, nebolo to teraz, že my ideme kritizovať koalíciu, alebo koalícia má kontrolovať opozíciu, to s tým vôbec nemalo nič spoločné. Tu išlo o to, že tá pandémia bola chaoticky riadená, to vieme, lebo to bolo ťažké, neboli veci a všetko okolo toho, ktoré boli, ktoré boli naozaj pravdivé, lebo to tak bolo. Jednoducho nikto na to v tejto krajine nebol pripravený, nemali sme veci, nemali sme ľudí, nebola technológia, ale všetko sa za pochodu nejak spravilo a tí ľudia, ktorí to v tom chaose zvládli, lebo treba povedať, že to museli zvládnuť, to bola extrémne náročná vec, keď ste riešili, to hovoril jak Peťo Stachura, že nemali ste vôbec kde uložiť pacienta na lôžko, lebo, lebo nebolo miesta na ARO alebo museli ste prevážať pacienta do zahraničia. To všetko sa stalo, pandémia prešla a my sme dúfali v to, ja som pána Kotlára nepoznal vtedy, ja som TV Slovan nepozeral, že, nepozerám celkovo televíziu ani TV Slovan nepozerám, aby sme, aby sme sa poučili z pandémie, tak sa musíme, to je to, čo si presne aj ty povedal, že musíme urobiť dokument, ako sa budeme pri jednotlivých pandémiách správať, lebo situácia, situácia sa môže zopakovať o päť rokov, nebudem pripravení o štyri roky, o desať, o dvadsať. Aby sme sa pripravovali na, presne ako si povedal, krízový manažment, tak ako to funguje aj v záchranke, že musíš a riadiť a riešiť krízový manažment, ktorý v tej situácii bol. Vtedy, nechcem zas vynášať, ale vtedy mi pán Kotlár povedal, že on to ide robiť iným spôsobom, pandémia tu už v budúcnosti nikdy nebude a všetky tie veci, ktoré rozpráva aj verejne. Ale. Vráťme sa naspäť k tomu, kvôli čomu tá funkcia toho splnomocnenca pre vyšetrovanie pandémie je dôležitá, ale robená zle. Lebo my sme sa naozaj z tej pandémie mali zodpovedať. My sme to naozaj mali robiť. Takže ak to skrátim, ja som zvedavý na tú správu, som zvedavý, aká bude, ale správa mala byť o tom, ako máme zlepšovať v budúcnosti manažovanie pandémie. Ona bude úplne o niečom inom, si myslím, lebo pán Kotlár robí úplne inú činnosť, takzvanú pátraciu, ale mal riešiť, mal riešiť to, na čo bol poverený. A som naozaj zvedavý, ako to celé dopadne. Čiže ďakujem všetkým veľmi pekne za dlhú diskusiu. Myslím si, že sme otvorili tému, ktorá tu ani nemala byť, lebo keďže riešime tému, ktorá v normálnom parlamente by nemala ani prebiehať, že spochybňujeme očkovanie, nemali sme to tu riešiť, riešime to, a pevne verím, že zajtra koalícia to tiež podporí. Ďakujem veľmi pekne všetkým.